הדיוויזיה ה-257 (ורמאכט)

הדיוויזיה ה-257 (בגרמנית: 257. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך מבצע יאשי-קישינב. לאחר מכן הוקמה הדיוויזיה כדיוויזיית הפולקסגרנדיר ה-257, שלחמה בחזית המערבית עד תום המלחמה.

== היסטוריה ==
=== הדיוויזיה ה-257 ===
הדיוויזיה ה-257 הוקמה ב-26 באוגוסט 1939 בברלין-קרלסהורסט במחוז הצבאי ה-3 כחלק מגל הגיוס ה-4. היא כללה בתחילה את רגימנטים הרגלים ה-457, ה-466 וה-477, וכן את רגימנט הארטילריה ה-257. שלושת הרגימנטים של הדיוויזיה לקחו את הגדודים הראשוניים שלהם ממספר מערכי מילואים של המחוז הצבאי השלישי, כולל רגימנט הרגלים ה-8 (פרנקפורט אן דר אודר), רגימנט הרגלים ה-9 (ויטנברג), רגימנט הרגלים ה-39 (גרינברג בשלזיה), רגימנט הרגלים ה-67 (ברלין-שפנדאו), רגימנט הרגלים ה-68 (רטנאו), ורגימנט הרגלים ה-150 (ברלין-טגל).<ref name=":1"></ref> המפקד הראשון של דיוויזיית הרגלים ה-257 היה מקס פון ויבאן.<ref name=":0"></ref>

לאחר הפלישה לפולין, שבה הייתה הדיוויזיה בעתודת קבוצת ארמיות דרום, היא שימשה ככוח כיבוש בגזרת קרקוב.<ref name=":0" /> ב-29 בינואר 1940, דיוויזיית הרגלים ה-257 העבירה גדוד חי"ר של הרגימנט ה-466 לדיוויזיית הרגלים ה-293 של גל הגיוס ה-8.<ref name=":1" />

ביוני 1940, במהלך הקרב על צרפת, עמדה דיוויזיית הרגלים ה-257 מול קו מאז'ינו, כחלק מקבוצת ארמיות C. לאחר סיום המערכה במערב הועברה הדיוויזיה חזרה לפולין.<ref name=":0" /> ב-4 באוקטובר 1940, שליש מהדיוויזיה הועברה לדיוויזיית הרגלים ה-123 כחלק מגל הגיוס ה-11.<ref name=":1" /> קרל זקס קיבל את הפיקוד על הדיוויזיה ב-1 במרץ 1941.<ref name=":0" />

בין יוני 1941 לקיץ 1942, דיוויזיית הרגלים ה-257 לחמה בקרבות מתמשכים בחזית המזרחית. היא השתתפה בלחימה באומן והשתתפה בכיתור קייב. בסוף שנת 1941, דיוויזיית הרגלים ה-257 עסקה בפעולות הגנה נגד מערכת החורף הרוסית 1941–1942.<ref name=":0" />

במאי 1942 לחמה הדיוויזיה בקרב חרקוב השני.<ref name=":0" /> על דיוויזיית הרגלים ה-257 פיקד כעת קרל גימבל, שנכנס לתפקידו ב-1 במאי 1942. גימבל הוחלף ב-1 ביוני על ידי קרל פיכלר.<ref name=":0" /> ב-5 בנובמבר 1943 קיבל את הפיקוד על הדיוויזיה אנטון ריכרד פון מאוכנהיים גנאנט בכטולסהיים.<ref name=":0" /> ב-2 ביולי 1944 קיבל פרידריך בלימקה את הפיקוד על הדיוויזיה.<ref name=":0" />

באוגוסט 1944 הושמדה דיוויזיית הרגלים ה-257 כשלחמה תחת קבוצת ארמיות דרום במהלך מבצע יאשי-קישינב. היא פורקה רשמית ב-9 באוקטובר 1944.<ref name=":1" /> המפקד האחרון שלה, שמונה ב-1 באוקטובר 1944, היה אריך זיידל.<ref name=":0" />

=== דיוויזיית הפולקסגרנדיר ה-257 ===
דיוויזיית הפולקסגרנדיר ה-257 הוקמה ב-13 באוקטובר 1944, תוך שימוש בשרידי דיוויזיית הרגלים ה-257 וכן באנשי דיוויזיית הצללים Groß-Görschen, הידועה גם בשם דיוויזיית הפולקסגרנדיר ה-587, שהייתה חלק מגל הגיוס ה-32. רגימנטים הגרנדירים של דיוויזיית הפולקסגרנדיר ה-257 היו הרגימנטים ה-457, ה-466 וה-477, כפי שהיו תחת דיוויזיית הרגלים ה-257.<ref name=":1" /> דיוויזיית ההפולקסגרנדיר ה-257 הושמדה על ידי כוחות צבא ארצות הברית בפוסן במאי 1945.<ref name=":1" />

המפקד היחיד של דיוויזיית הפולקסגרנדיר ה-257 היה אריך זיידל.<ref name=":0" />

== מפקדים ==
* מקס פון ויבאן (26 באוגוסט 1939 – 1 במרץ 1941)
* קרל זקס (1 במרץ 1941 – 1 במאי 1942)
* קרל גימבל (1 במאי 1942 –1 ביוני 1942)
* קרל פיכלר (1 ביוני 1942 – 5 בנובמבר 1943)
* אנטון ריכרד פון מאוכנהיים גנאנט בכטולסהיים (5 בנובמבר 1943 – 2 ביולי 1944)
* פרידריך בלימקה (2 ביולי 1944 – 1 באוקטובר 1944)
* אריך זיידל (1 באוקטובר 1944 – מאי 1945)

== קישורים חיצוניים ==
* [http://www.lexikon-der-wehrmacht.de/Gliederungen/Infanteriedivisionen/257ID-R.htm הדיוויזיה ה-257] באתר lexikon-der-wehrmacht 
* [http://www.lexikon-der-wehrmacht.de/Gliederungen/Volksgrenadierdivisionen/257VGD.htm דיוויזיית הפולקסגרנדיר ה-257] באתר lexikon-der-wehrmacht 
* [http://www.lexikon-der-wehrmacht.de/Gliederungen/Volksgrenadierdivisionen/587VGD.htm דיוויזיית הפולקסגרנדיר ה-587] באתר lexikon-der-wehrmacht 

== הערות שוליים ==

257